Verster se oom, Harold Verster, die Cheetahs se uitvoerende hoof, sê 'n paar rowers het omstreeks 03:00 toegang tot die gesin se huis gekry. "Piet het hulle betrap en hy is verskeie kere met 'n mes gesteek."
Hy sê Verster se 14-jarige se seun is in die wang met 'n mes gesteek toe hy met gholfstokke op die aanvallers afgestorm het. Sy kakebeen is glo ook afgeslaan.
Die vermoede is dat die mans vroeër betrokke was by die verbouings aan die huis en geweet het die huisalarm is nie aan nie.
'n Plaaslike veiligheidsmaatskappy was eerste op die toneel, nadat 'n inwoner van Brandwacht Adele se hulpkrete gehoor het.
’n Prototipe-skottelantenna van die Square Kilometre Array (SKA) word op die terrein gebou, waarna die eerste toetse gedoen sal word.
Die prototipe is 12 ton ligter as MeerKAT, sy voorloper, maar het ’n groter area om radiogolwe op te vang.
Thomas Küsel, SKA-programbestuurder, het gesê die belangrikste toetse is vir die akkuraatheid van die skottels en die sensitiwiteit van die instrument.
’n Internasionale span kenners hersien die ontwerp oor sowat ’n jaar. Daarna sal bouwerk aan SKA-1 in 2021 begin, het die Sarao gesê.
Die ontwerp van die skottel word gedoen deur MT Mechatronics, ’n Duitse maatskappy, en CETC54, het die SKA-organisasie by navraag gesê.
MTN het ’n hofaansoek in die federale hooggeregshof in Nigerië gebring om die prokureur-generaal en die Sentrale Bank van Nigerië te keer om beslag te lê op enige bates of sy bankrekeninge te bevries. Die bank eis $8 miljard wat glo onwettig landuit geneem is.
In die hofstukke beskuldig MTN die prokureur-generaal daarvan dat hy ’n ongemagtigde proses begin het wat “onbillike en matelose skade” aan die maatskappy se reputasie veroorsaak het.